**Сержо Пауло Марсенеиро да Консеисао** (роден на 15 ноември 1974 година, во Коимбра) — португалски фудбалски тренер и поранешен играч од средниот ред.

Моментално ја води екипата на Порто.

Животопис
---------

Во неговиот роден град Коимбра му бил посветен стадион со неговото име: наречен *Естидио Мунисипал Сержо Консеисао*.

Консеисао има пет синови, од кои четири биле фудбалери, вклучувајќи го и Родриго кој денес игра за Бенфика Б.

Технички карактеристики
-----------------------

Консеисао бил десно крило препознатливо по неговата брзина, издржливост и можност за покривање на својата страна подеднакво добро и во одбрана и напад. Тој исто така поседувал добар дриблинг, одличен центаршут и прилично прецизен удар.

Кариера
-------

### Клупска кариера

Роден во Коимбра, Консеисао ја започнал својата кариера во младинскиот тим на клубот од родниот град, Академика де Коимбра. Својата професионална кариера тој ја започнал во втората португалска лига, играјќи најпрво за Пенафиел, а потоа и за Леса и Фелгуеираш, пред да се пресели во Порто во 1996 година; таму имал две многу успешни години, помагајќи со неговите пробиви по десната страна во комбинација со високиот број на постигнати голови, клубот да освои две титули едноподруго во португалското првенство (1996-1997, 1997-1998) и Купот на Португалија во 1998 година.

На 17 јуни 1998 година, тој се преселил во италијанското првенство во дресот на Лацио, кој му платил на Порто 15 милијарди лири. Искуството со *бјанкочелестите* му донело едно скудето, титула во последното издание на Купот на победниците на куповите, во Суперкупот на УЕФА, две титули во Купот на Италија и еден наслов во Суперкупот на Италија. На своето деби за клубот од Рим, Суперкупот на Италија 1998 против Јувентус, Консеисао го постигнал победничкиот гол за Лацио во четвртата минута од судиското продолжение. Во сезоната 1999-2000, во која Лацио го освоил скудетото тој постигнал два гола во гостинските победи над Перуџа (0-2) и Болоња (2-3).

На 11 јули 2000 година, тој се преселил во Парма заедно со Матијас Алмеида во договорот со кој во спротивен правец од Парма во Лацио се преселил Ернан Креспо. Тој постигнал 5 гола за Парма во 25 натпревари во Серија А, помагајќи им на *млекарите* да завршат четврти во лигата и да изборат место во квалификациите за Лигата на шампионите. Сепак, во летото 2001 година, тој се преселил во Интер, откако уште еднаш бил искористен во размена на играчи, овојпат како дел од трансферот на францускиот голман Себастијан Фреј во Парма. Со дресот на Интер тој се борел да најде простор за игра поради проблеми со повреди. По две години со *нероаѕурите* во кој не успеал да освои ништо, на 7 август 2003 Консеисао се вратил во Лацио, меѓутоа неговиот втор престој во престолнината на Италија траел многу кратко; го напуштил клубот на 13 јануари 2004. Три дена подоцна, на 16 јануари тој се вратил во Порто каде со 11 настапи во вториот дел од сезоната му помогнал на клубот да освои уште една титула во португалското првенство.

На 10 август 2004 година, Консеисао се преселил во Белгија, каде потпишал за Стандард Лиеж. Тој одиграл три сезони за белгискиот клуб, а одличната сезона 2004-2005 му ја донела наградата *Фудбалер на годината во Белгија* и двегодишно продолжување на договорот. Сепак, на 11 април 2006 година, тој добил од Белгиската фудбалска федерација тригодишна забрана за играње натпревари во земјата поради напад врз судија за време на натпревар од Купот на Белгија против Зулте Варегем. Како резултат на ова, на 24 јуни 2007 година тој одлучи да се пресели во Кувајт каде потпишал за екипата на Ал-Кадисија: иако добил прилично профитабилен договор, неговата авантура на Блискиот Исток траела кратко и веќе во јануари 2008 година се вратил во Европа.

На 2 јануари 2008 година, потпишал за грчкиот ПАОК од Солун. На 14 ноември 2009 година, Консеисао објавил дека се повлекува од фудбалот.

### Репрезентативна кариера

Консеисао одиграл 56 натпревари за репрезентацијата на Португалија и постигнал 12 гола, а своето деби го имал на 9 ноември 1996 година во победата со 1-0 на домашен терен против Украина во квалификациите за Светското првенство 1998.

Неговиот највпечатлив момент во репрезентативната кариера, бил хет-трикот на Европското првенство 2000 против бранителот на титулата Германија во победата со 3-0. На тој турнир Португалија стигнала до полуфиналето, каде биле елиминирани од подоцнежниот шампион Франција со златен гол во второто продолжение.

Во квалификациите за Светското првенство 2002, Консеисао постигнал 4 гола и бил дел од составот кој играл на завршниот турнир во Јапонија и Јужна Кореја. Својата репрезентативна кариера ја завршил во 2003 година, а последниот натпревар го одиграл на 6 септември 2003, кога Португалија била убедливо поразена од Шпанија со 0-3 во Гимараеш.

Титули
------

|  |  |
| --- | --- |
| Играч
Клупски
Португалија Леса
* **Сегунда Дивисао** : 1

1994-1995.
Португалија Порто
* **Примеира лига Португалско првенство** : 3

1996–1997, 1997–1998, 2003–2004.
* **Куп на Португалија Куп на Португалија** : 1

1997-1998.
* **Суперкуп на Португалија Суперкуп на Португалија** : 1

1996.
Италија Лацио
* **Скудето Серија А** : 1

1999-2000
* **Куп на Италија Куп на Италија** : 1

1999-2000, 2003-2004
* **Суперкуп на Италија Суперкуп на Италија** : 1

1998
* **Куп на победниците на куповите УЕФА Куп на победниците на куповите** : 1

1998-1999
* **Суперкуп на Европа Суперкуп на УЕФА** : 1

1999
Поединечни
* Играч на годината во белгиското првенство : 1

2005
 | Тренер
Клупски
Португалија Порто
* **Примеира лига Португалско првенство** : 3

2017–2018.
* **Суперкуп на Португалија Суперкуп на Португалија** : 1

2018.
 |

Наводи
------

1. ↑  „Sérgio Conceição: quatro filhos futebolistas, um deles no Benfica" [Sérgio Conceição: four footballer sons, one of them in Benfica]. *Diário de Notícias* (португалски). 14 March 2015. Посетено на 1 June 2015.
2. ↑  Vieira, Miguel Pedro (29 мај 2015). „Uma família de craques" [A family of stars]. *Record* (португалски). Архивирано од изворникот на 29 мај 2015. Посетено на 1 јуни 2015.
3. ↑  Sergio Conceicao; at BBC Sport
4. ↑  „Inter Milan – squad profiles". ESPN FC. 11 February 2003. Посетено на 2 February 2017.
5. ↑  „Sergio Conceicao". ESPN FC. Посетено на 18 April 2017.
6. ↑  „Sergio Conceicao". BBC Sport. Посетено на 18 April 2017.
7. ↑  „Calcio, Inter: Conceicao è già pronto". 4 мај 2006. Архивирано од изворникот на 14 април 2020. Посетено на 11 јуни 2014.
8. ↑  „Hefty suspension for Conçeicão" (англиски). 11 април 2006. Посетено на 15 април 2020.
9. ↑  „Δήλωση του Sergio Conceicao" (грчки). Архивирано од изворникот на 12 септември 2012. Посетено на 11 јуни 2014.
10. ↑  „Si ritira Sergio Conceicao". 14 ноември 2009. Архивирано од изворникот на 5 декември 2014.
11. ↑  „Portugal – Record International Players". RSSSF. Посетено на 1 June 2015.
12. ↑  Conceição hat-trick ousts holders Germany; UEFA, 6 October 2003

Надворешни врски
----------------


|  |  |
| --- | --- |
|  | ***Портал   „Биографија"*** |
|  | ***Портал   „Фудбал"*** |
|  | ***Портал   „Португалија"*** |
|

* Сержо Консеисао на transfermarkt
* Сержо Консеисао на soccerway
* Сержо Консеисао на espn
* Сержо Консеисао на whoscored

|  |  |  |  |  |
| --- | --- | --- | --- | --- |
| 

| * п
* р
* у
Состав на Португалија на  ЕП 2000 |
| --- |
|  |
| 
* 1 Баија
* 2 Ж. Кошта
* 3 Р. Жорже
* 4 Видигал
* 5 Коуто
* 6 Соуса
* 7 Фиго
* 8 Ж. Пинто
* 9 Са Пинто
* 10 Р. Кошта
* 11 Консеисао
* 12 Еспиња
* 13 Димаш
* 14 Шавије
* 15 Коштиња
* 16 Бето
* 17 Бенто
* 18 Паулета
* 19 Капушо
* 20 Секретарио
* 21 Нуно Гомеш
* 22 Квим
* Селектор: Коељо

 | Португалија |

 |